Concorde
Concorde je nadzvučni putnički avion. Drugi je model aviona ove namjene na svijetu koji je ušao u promet (prvi, sovjetski Tupoljev Tu-144 ubrzo je povučen iz prometa zbog nepouzdanosti). Nastao je kao plod saradnje Francuske i Ujedinjenog Kraljevstva, odnosno firmi Aérospatiale i British Aerospace. Prvi avion je poletio 2. marta 1969. iz Toulousea. U komercijalni promet ušao je 21. januara 1976. Proizvedeno je ukupno 4 prototipa i samo 16 serijskih primjeraka. Avione su u svojoj floti imale samo dvije firme, Air France i British Airways, nakon što su brojne narudžbe otkazane zbog naftne krize, problema s ograničenjem buke i pada sovjetskih nadzvučnih Tupoljeva. Nadzvučno komercijalno letenje bilo je preskupo za obične putnike, tako da je Concorde uglavnom bio omiljen među bogatima, odnosno onima koji su to mogli sebi priuštiti. Jedina nesreća koju je Concorde imao se zbila 25. jula 2000, kad se Air France let 4590 prilikom polijetanja s aerodroma "Charles de Gaulle" u Parizu zapalio i srušio na obližnji hotel. Uzrok nesreći je bio komad metala na pisti koji je otpao s Continental Airlines ovog DC-10 koji je prethodno poletio. Metal je probušio gume na avionu, a komadići guma probušili su spremnike goriva, iz kojih je iscurilo gorivo i potom se zapalilo. Concorde je povučen iz prometa 24. oktobra 2003, a posljednji let uopće imao je 26. novembra iste godine.